**Erasmus+ Mobilita v OVP**

**Záväzok kvality**

**Povinnosti vysielajúcej organizácie**

* ***Zvoliť*** *primerané cieľové krajiny a partnerov v hostiteľských krajinách, trvanie projektu a obsah stáže tak, aby boli dosiahnuté očakávané vzdelávacie ciele.*
* ***Vybrať*** *zúčastnených žiakov alebo učiteľov a ďalších odborníkov na základe jasne definovaných a transparentných výberových kritérií.*
* ***Definovať*** *predpokladané vzdelávacie výstupy z mobility v zmysle vedomostí, zručností a kompetencií, ktoré majú byť rozvinuté.*
* *Ak vysielate žiakov alebo učiteľov a ďalších odborníkov, ktorí čelia nejakým* ***prekážkam v mobilite****, pre týchto účastníkov musia byť zabezpečené špeciálne opatrenia (napr. pre ľudí so špeciálnymi vzdelávacími potrebami alebo fyzickými hendikepmi).*
* ***Pripraviť*** *účastníkov v spolupráci s partnerskou organizáciou na praktický, odborný a kultúrny život v hostiteľskej krajine, konkrétne prostredníctvom vhodne zvolenej jazykovej prípravy, ktorá zodpovedá ich odborným potrebám.*
* ***Zabezpečiť*** *praktickú stránku mobility, zabezpečiť organizáciu cesty, ubytovanie, potrebné poistenie, bezpečnosť a ochranu, vybavenie víz, sociálne zabezpečenie, mentorovanie a podporu, prípravné návštevy priamo na mieste atď.*
* ***Dohodnúť*** *pracovný program so žiakom alebo učiteľom a hostiteľskou organizáciou tak, aby boli plánované vzdelávacie výstupy transparentné pre všetky zainteresované strany.*
* ***Vytvoriť*** *systém hodnotenia spolu s hostiteľskou organizáciou tak, aby bolo zabezpečené posúdenie a uznávanie nadobudnutých vedomostí, zručností a kompetencií.*
* ***Vytvoriť*** *Memorandum o porozumení medzi kompetentnými orgánmi, ak používate systém ECVET v mobilite.*
* ***Vytvoriť*** *primerané komunikačné kanály, ktoré budú aktívne počas trvania mobility,   
  a  sprístupniť ich a oboznámiť s nimi účastníkov a hostiteľskú organizáciu.*
* ***Vytvoriť*** *systém monitorovania mobilitného projektu počas jeho trvania.*
* *Ak si to vyžadujú špeciálne vzdelávanie potreby alebo fyzické postihnutia účastníkov, zabezpečiť* ***sprevádzajúce osoby*** *počas pobytu v hostiteľskej krajine a postarať sa o praktické záležitosti s tým spojené.*
* *Spolu s hostiteľskou organizáciou* ***zabezpečiť a zdokumentovať*** *hodnotenie vzdelávacích výstupov, zaznamenať akékoľvek informálne učenie sa a neformálne vzdelávanie. Uznať aj tie vzdelávacie výstupy, ktoré neboli pôvodne plánované, ale boli počas mobility dosiahnuté.*
* ***Zhodnotiť*** *s každým účastníkom jeho osobnostný a odborný rozvoj po návrate z mobility.*
* ***Uznať*** *nahromadené vzdelávacie výstupy prostredníctvom ECVET, Europassu alebo iných certifikátov.*
* ***Šíriť*** *výsledky mobilitných projektov v čo možno najširšej miere.*
* ***Zhodnotiť*** *mobilitu ako celok a zistiť, či sa naplnili ciele a očakávané výsledky.*

**Povinnosti vysielajúcej a hostiteľskej organizácie**

* ***Dohodnúť*** *na mieru šitý pracovný program pre každého účastníka (ak je to možné, počas prípravnej návštevy).*
* ***Definovať*** *predpokladané vzdelávacie výstupy z mobility v zmysle vedomostí, zručností a kompetencií, ktoré majú byť rozvinuté.*
* ***Dohodnúť*** *Pracovný program so žiakom alebo učiteľom tak, aby boli plánované vzdelávacie výstupy transparentné pre všetky zainteresované strany.*
* ***Vytvoriť*** *primerané komunikačné kanály, ktoré budú aktívne počas trvania mobility,   
  a  sprístupniť ich a oboznámiť s nimi účastníkov.*
* ***Dohodnúť*** *opatrenia v rámci monitoringu a mentoringu.*
* *Priebežne* ***hodnotiť*** *napredovanie mobility a podniknúť primerané opatrenia, ak je to potrebné.*
* ***Zabezpečiť a zdokumentovať*** *hodnotenie vzdelávacích výstupov, zaznamenať akékoľvek informálne učenie sa a neformálne vzdelávanie. Uznať aj tie vzdelávacie výstupy, ktoré neboli pôvodne plánované, ale boli počas mobility dosiahnuté.*

**Povinnosti hostiteľskej organizácie**

* ***Podporovať*** *chápanie kultúry a mentality hostiteľskej krajiny.*
* ***Prideliť*** *účastníkom také úlohy a zodpovednosti, ktoré sú v súlade s ich vedomosťami, zručnosťami a kompetenciami a cieľmi odbornej prípravy, ktoré sú stanovené v pracovnom programe, a zabezpečiť dostupnosť primeraného vybavenia a podpory.*
* ***Určiť*** *tútora alebo mentora, ktorý bude monitorovať pokrok v odbornej príprave účastníka.*
* ***Poskytovať*** *praktickú podporu v prípade potreby, vrátane stanovenia konkrétneho kontaktného bodu pre žiakov, ktorí majú ťažkosti.*
* ***Skontrolovať*** *potrebné poistenie pre každého účastníka.*

**Povinnosti účastníka**

* ***Dohodnúť*** *pracovný program s vysielajúcou a hostiteľskou organizáciou tak, aby boli plánované vzdelávacie výstupy transparentné pre všetky zainteresované strany.*
* ***Správať sa*** *v súlade so všetkými podmienkami dohodnutými pre svoju odbornú stáž a vyvinúť maximálne úsilie, aby bola stáž úspešná.*
* ***Rešpektovať a dodržiavať*** *pravidlá a predpisy v hostiteľskej organizácii, jej riadnu pracovnú dobu, kódex správania sa a pravidlá zachovania mlčanlivosti.*
* ***Oznámiť*** *vysielajúcej a hostiteľskej organizácii akýkoľvek problém alebo zmenu, ktoré sa vyskytli v súvislosti s odbornou stážou.*
* ***Predložiť*** *po ukončení stáže správu v stanovenom formáte spolu s požadovanými podpornými dokumentmi týkajúcimi sa nákladov.*

**Povinnosti sprostredkovateľskej organizácie**

* ***Vybrať*** *vhodnú hostiteľskú organizáciu a zabezpečiť, že bude schopná dosiahnuť ciele odborných stáží.*
* ***Poskytnúť*** *kontaktné informácie všetkým zapojeným stranám navzájom a zabezpečiť, aby sa všetky podmienky stáží dohodli predtým, ako účastník opustí svoju domovskú krajinu.*

**Podpisy**

Vysielajúca organizácia, meno, dátum

Hostiteľská organizácia, meno, dátum

Sprostredkovateľská organizácia (ak je to relevantné), meno, dátum

Účastník, meno, dátum